زین الدین زیدان

زین الدین یزید زیدان (انگریزی:Zinedine Zidane) (پیدائش: 23 جون 1972ء) المعروف زیزو فرانس دے مشہور فٹ بالر سن جنہاں نے یوونٹس ہور ریال میڈرڈ سمیت 4 فٹ بال کلباں دی وی نمائندگی کیتی۔ اوہناں نے دو عالمی کپ ٹورنامنٹس وچ فرانس دی نمائندگی کیتی جنہاں وچ 1998ء دا عالمی کپ وی شامل اے جس وچ فرانس نے عالمی چیمپین بننے دا اعزاز حاصل کیتا۔ علااوہ ازیں تن یورپی چیمپین شپس وچ وی ملکی نمائندگی دا اعزاز حاصل کیتا جس وچ توں 2000ء وچ فرانس براعظمی چیمپین بنا سی۔

زیدان 23 جون 1972ء نوں فرانس دے ساحلی شہر مارسیلز (Marseille)وچ پیدا ہوئے۔ انہاں دے والدین اسماعیل تے ماں ملکہ دا بنیادی تعلق  الجزائر توں سی جو ہجرت کرکے فرانس آئے سن۔ زیدان فرانس ہور الجزائر دونوں ملکاں دی شہریت دے حامل نیں۔

زیدان نے اس وقت عالمی افق تے زبردست شہرت حاصل کیتی جدوں اوہناں نے 1998ء دے ورلڈ کپ وچ برازیل دے خلاف ہیڈر دے ذریعے دو گول کیتے تے ملک نوں تاریخ وچ پہلی بار عالمی چیمپین بنا دتا۔ اوہناں نے یورو 2000ء وچ وی ملک نوں براعظمی فاتح بنانے وچ اہم کردار ادا کیتا۔ کلب سطح اُتے اوہناں نے یوونٹس ہور ریال میڈرڈ دی جانب توں بالترتیب اٹلی ہور اسپین دی قومی چیمپین شپ جتیاں۔2006ء دے ورلڈ کپ دے اختتام اُتے اننیں ٹورنامنٹ دا بہترین کھلاڑی قرار دتا گیا جس اُتے اسنوں گولڈن بال ایوارڈ نال نوازا گیا۔ انہاں  دی زیر قیادت فرانسیسی ٹیم عالمی کپ دے فائنل وچ پہنچی پر اطالوی حریف اُتے قابو نہ پا سکی۔ زیدان دے اس آخری میچ وچ ان دے کیریر دا اختتام انتہائی افسوسناک انداز وچ ہوا جدوں اوہناں نے اطالوی دفاعی کھلاڑی مارکو میٹرازی دے سینے اُتے ٹکر مار کر اسنوں زمین اُتے گرا دتا تے ریڈ کارڈ دکھائے جانے دے باعث میدان بدر کر دتے گئے۔

زیدان نے تن مرتبہ (1998ء، 2000ء، 2003ء وچ) فیفا ورلڈ پلیئر آف دی ایئر دا اعزاز جیتدے ہوئے عالمی ریکارڈ قائم کیتا جبکہ اوہ تن مرتبہ (1997ء، 2002ء، 2006ء وچ) اس فہرست دے اولین تن کھلاڑیوں وچ وی شامل رہے۔ اوہ 1998ء وچ یورپین فٹ بالر آف دی ایئر وی قرار پائے۔ 2001ء وچ انہاں دی ریال میڈرڈ منتقلی دے لئی ادا کیتی گئی 66 ملین یورو (87 ملین امریکی  ڈالرز، 47 ملین پاؤنڈز) دی رقم ہن تک دا عالمی ریکارڈ اے۔ 2004ء وچ یوئیفا گولڈن جوبلی پول وچ اسنوں  گذشتہ 50 سالوں دا بہترین یورپی کھلاڑی قرار دتا گیا جبکہ اوہ عظیم برازیلی فٹ بالر پیلے دی 125 عظیم زندہ فٹ بالرز دی درجہ بندی "فیفا 100" وچ وی شامل سن۔

مسعود اوزیل دے کھیل ہور ان دی ٹیم دے ساتھیاں دے لیے مدد فراہم کرنے دے سٹائل ہور صلاحیت نوں ریال میدرد دے سابق مینیجر جوزے مورینیو (José Mourinho) نے لیجنڈ کھلاڑی زین الدین یزید زیدان (Zinedine Zidane) نال موازنہ کیتا اے۔ "Mourinho: Ozil will make history at Real"۔ ESPNSTAR.com. 26 مئی 2012. Retrieved 26 مئی 2012.

زیدان نے عالمی فٹبال کپ 2006ء دے بعد پیشہ ورانہ فٹ بال توں ریٹائرمنٹ دا اعلان کر دتا سی۔

 کیریئر دے اعداد و شمار 

 حوالے 

گٹھ:ہسپانیہ وچ غیر ملکی فٹ بال مینیجر
گٹھ:بربر شخصیتاں
گٹھ:فیفا 100
گٹھ:فرانسیسی مسلم
گٹھ:1972ء دے جم
گٹھ:لا لیگا فٹ بالر
گٹھ:فرانسیسی فٹ بالر

گٹھ:فرانسیسی شخصیتاں
گٹھ:الجزائری شخصیتاں
گٹھ:مسلم فٹ بالر
گٹھ:زندہ لوک